ANUNCIO RELATIVO Á APROBACIÓN DEFINITIVA DA MODIFICACIÓN PUNTUAL Nº 2 DO PLAN PARCIAL DO SECTOR B-4 EN FONTE SANTA, PROMOVIDO A INICIATIVA DA "ASOCIACIÓN JUAN XXIII"
ADMINISTRACIÓN LOCAL — Municipal — Pontevedra (Urbanismo e Patrimonio, 09/06/2016)

O Pleno do Concello de Pontevedra, na sesión ordinaria que tivo lugar en data 21/03/2016, adoptou, entre outros pronunciamentos, o seguinte acordo, que na súa parte dispositiva literalmente, dí: “(.) Primeiro.— Prestar aprobación ao documento refundido do “Proxecto de modificación puntual núm.2 do Plan Parcial do Sector B-4/Fonte Santa”, instrumento urbanístico de iniciativa particular promovido pola “Asociación Juan XXIII” e redactado pola arquitecta dona Nita Sandra Victoria Mozuelos Grases, datado en xaneiro 2016, que ten por finalidade fixar unha ordenación detallada da parcela cedida en compensación do 10 % do aproveitamento do polígono, coa finalidade de permitir a materialización dun uso dotacional consistente na construción dunha residencia e centro de día para persoas con discapacidade “fogar do grupo da comunidade”, en desenvolvemento do acordo de colaboración asinado o 16/03/2012, e que conta con informe favorable da Secretaría Xeral de Ordenación do Territorio e Urbanismo de data 18/02/2016. Segundo.— Notificar este acto administrativo á entidade interesada, e aos propietarios de terreos afectados, segundo relación catastral incorporada ao expediente e, asemade, comunicarllo á Consellería de Medio Ambiente e Ordenación do Territorio nos termos do artigo 92 da Lei 9/2002, do 30 de decembro, de ordenación urbanística e protección do medio rural de Galicia, dándoselle traslado, a esta última, dunha copia autenticada de dous exemplares do instrumento aprobado definitivamente con tódolos planos e documentos que integran o plan sobre os que recaese o acordo de aprobación definitiva, debidamente dilixenciados pola Secretaría Xeral do Pleno do Concello, facendo constar a devandita circunstancia. Terceiro.— Dispoñer a publicación de anuncio do acordo de aprobación definitiva no “Diario Oficial” de Galicia facendo constar a remisión da documentación á Consellería, e a publicación do documento que conteña a normativa e as ordenanzas na web http://www.pontevedra. gal e no “Boletín Oficial” da Provincia para lograr a súa eficacia e executividade, consonte ao establecido na lexislación de réxime local, concretamente artigos 70.2, 70 ter e 65 da Lei reguladora das bases do réxime local.(.)” Faise constar que con data do 13/04/2016, tivo entrada no Rexistro do Portelo Único da Xunta de Galicia a documentación amentada, dirixida á Consellaría de Medio Ambiente e Ordenación do Territorio. Así mesmo, infórmase que, nestas datas, xa se atopa publicado na páxina web municipal (www.pontevedra. gal) o contido íntegro do documento aprobado definitivamente polo Pleno da Corporación. O que se publica en cumprimento do establecido no artigo 92.2 da Lei 9/2002, de 30 de decembro, de ordenación urbanística e protección do medio rural de Galicia, en relación cos artigos 70.2 e 65 da Lei de Bases de Réxime Local. Así mesmo, e de conformidade cos preceptos sinalados, publícanse as Normas e Ordenanzas deste documento, facéndose contar que o anuncio de aprobación definitiva se publicou no Diario Oficial de Galicia nº 97, de data 24 de maio de 2016. O texto normativo da modificación é o seguinte: O ámbito afectado pola presente modificación é o indicado no plano de ordenación e abranxe a dúas parcelas, a parcela 1 e a parcela 2 cunha superficie total de 3.414,64 m2• Os datos comparativos dos parámetros do planeamento anterior, Plan Parcial de Fonte Santa, a respecto dos que se plantexan na presente modificación puntual non sufren modificación. Si ben é necesario o detalle de algunha puntualización entre o documento aprobado definitivamente por Orde do Excmo. Sr. Conselleiro da Consellería de Ordenación do Territorio e Obras Públicas de data 13/05/1993 no seu apartado 6 do instrumento de ordenación das Normas Urbanísticas do Programa de Actuación Urbanística e Plan Parcial de Fonte Santa de Pontevedra no que se recolle a necesidade de delimitar un único Estudio de Detalle no ámbito que nos ocupa, e que ven redactado do seguinte xeito. “Fíxanse como determinacións básicas que se ampliarán no Plan Parcial, o aproveitamento global de 1.218,90 m2 edificables, e a seguinte previsión de usos: Permitidos: O Pleno da corporación, en sesión celebrada o día vintecatro de xuño de mil novecentos noventa e tres, aprobou o Plan Parcial para o desenvolvemento do Programa de Actuación Urbanística do Solo B-4 de Fonte Santa. Neste Plan Parcial, mantense no apartado 2.8 de Estudios de Detalle a obrigación de realizar un nos terreos cedidos ao concello para ubicar o 10% do aproveitamento total, e “sinálanse as seguintes características para o seu desenvolvemento: a) Superficie total do ámbito do Estudo de Detalle: 3.450 m2 b) Superficie máxima edificable: 1.218,90 m2• c) Alturas da edificación: d) Retranqueos: e) Observacións: Terase en conta a conexión coa zona verde e co equipamento escolar.” Como se pode comprobar, e parece unha falta de concreción, non unha omisión intencionada, non se procedeu a fixar máis determinacións ou ampliar as indicadas nas Normas Urbanísticas, se non que mantense a obriga da elaboración do Estudio de Detalle, mantense a superficie do ámbito e a superficie máxima edificable, pero con respecto aos usos non se regulan en maior detalle, sinon que só se nomean no que respecta á regulación da altura e os retranqueos, non existindo unha referencia clara aos relativos a equipamentos docentes e socio-asistencial que se contemplaban como permitidos. A presente modificación, deixará regulados as alturas e os retranqueos da edificación no que respecta aos usos permitidos detalladamente e quedará fixada a situación das alineacións e alturas máximas e número de plantas o que podemos entender como a incorporación dunha ordenación detallada para a parcela. Con respecto ás parcelacións reguladas no seu apartado 2.9, tampouco se pretende a realización de parcelacións, cambios nas superficies e edificabilidades. Mantense a superficie edificable máxima que se sinalaba no Plan Parcial, polo que non se require de Estudio de Detalle ou Proxecto de Compensación. Do mesmo xeito, non se ve alterado o número máximo de vivendas do Plan Parcial fixado en 70 que repercute na innecesariedade de aumentar a previsión de cesións de equipamento escolar de 700 m2 segundo o anexo do Regulamento de Planeamento. Os parámetros fixados no P. P. relativos aos equipamentos, espazos libres, viario, espazos sen uso, etc non se modifican. A presente modificación substitúe a redacción do apartado 2.8 Estudios de Detalle da Normativa do Plan Parcial, que queda redactado como segue: 2.8. Condicións de ordenación dos terreos cedidos ao concello. Sinálanse as seguintes características para a súa ordenación: a) Superficie total do ámbito: 3.450 m2 b) Superficie máxima edificable: 1.218,90 m2 c) Alturas da edificación: d) Retranqueos d1) En vivenda unifamiliar. Zona extensiva, os fixados por esta ordenanza. d2) En uso terciario, equipamentos docentes e equipamento socio-asistencial, libres. e) Observacións: Terase en conta a conexión coa zona verde e co equipamento escolar. Establécese un ámbito preferente, reflexado no plano de Ordenación Detallada, para a situación da edificación principal respectando os retranqueos e a relación co entorno.” Engádense dous novos apartados ao final da normativa do Plan Parcial co seguinte contido: “3.6. Condicións de ordenación complementaria nas Zonas de Servidumes Aeronáuticas A totalidade do ámbito de estudio, atópase incluída nas Zonas de Servidumes Aeronáuticas correspondentes ao Aeroporto de Vigo. No plano que se xunta con referencia 09, represéntanse as liñas de nivel das superficies limitadoras das Servidumes Aeronáuticas do Aeroporto de Vigo que afecta a dito ámbito, as cales determinan as alturas (respecto ao nivel do mar) que non debe sobrepasar ningunha construción (incluídos todos os seus elementos como antenas, pararraios, chemineas, equipos de aire acondicionado, caixa de ascensores, cartaces, remates decorativos, etc) modificacións do terreo u obxecto fixo (postes, antenas, aeroxeneradores incluídas as súas palas, carteis, etc.), así como o gálibo de viario ou vía férrea. A Normativa Aplicable e os Criterios de Referencia neste eido son os seguintes: 3.7. Condicións de ordenación complementaria a respecto da lexislación aplicable en materia de Telecomunicacións. No desenvolvemento do presente ámbito, así como na tramitación de posteriores licenzas de obra ou comunicacións previas nas edificacións a realizar nel, segundo corresponda, terase en conta a aplicación dos artigos 29, 30, 31.1, 31.2, 32.1, 32.2, 34.2, 34.3, 34.4, 34.6, 34.7 da Lei 9/2014, de 9 de maio, xeneral de telecomunicacións (ou as normas que no futuro as substitúan), así como o resto da lexislación aplicable en materia de Telecomunicacións. Os proxectos de urbanización correrán a cargo do Concello xa que a urbanización existente resultado do desenvolvemento do Plan Parcial de Fonte Santa, está cedida ao Concello sendo polo tanto propiedade municipal. Nos aspectos técnicos, os proxectos e obras de urbanización estarán suxeitos ó disposto tanto na lexislación aplicable, así como ás instrucións que diten os servizos municipais, aprazando a súa concreción definitiva ás particularidades, definicións e detalles do oportuno proxecto técnico. Non se modifican as condicións fixadas polo P. P. nin se verán afectadas pola presente Modificación Puntual do Plan Parcial de Fonte Santa os parámetros relativos á urbanización, xa que afecta exclusivamente a unha parcela e ao seu acondicionamento interior.” Contra este acordo, que esgota a vía administrativa, poderá interpoñerse recurso contencioso-administrativo ante a Sala do contencioso administrativo do Tribunal Superior de Xustiza de Galicia, no prazo de 2 meses contados desde o día seguinte ao da presente notificación (arts.10, 14 e 46 da Lei 29/1998). Todo iso sen prexuízo daqueles outros recursos que se estimen procedentes e sexan conformes a Dereito. Pontevedra, 30 de maio de 2016.—O Secretario Xeral do Pleno. José Luís Mato Rodríguez.